જેટલી પર પ્રહારો કરતાં યશવંત સિંહાઅે જણાવ્યું હતું કે તેઓ સરકારમાં હજુ સુધી મોટો ચહેરો બની રહ્યા છે. કેબિનેટનાં નામ નક્કી થાય તે પહેલાં જ જેટલી નાણાપ્રધાન બનશે એ પહેલાંથી જ નક્કી થઇ ગયું હતું. લોકસભા સીટ પરથી પરાજય થયો હોવા છતાં તેમને નાણાપ્રધાન બનતાં કોઇ અટકાવી શક્યું નહીં. તેમણે લખ્યું છે કે મેં નાણાં મંત્રાલય સંભાળ્યું છે અને તેથી મને ખબર છે કે આ કોઇ સરળ કામ નથી. આ માટે ર૪ કલાક કામ કરવું પડે છે, જેને જેટલી જેવા સુપરમેેન પણ પૂરું કરી શકે તેમ નથી.